Twee mans in Rustenburg doodgeskietArgieffoto Brig. Thulani Ngubane, woordvoerder van die polisie, sê vier taxibestuurders het gestaan en gesels toe ‘n VW Jetta naby hulle stilgehou het. Drie van die Jetta se vier insittendes het uitgeklim en op die taxibestuurders losgebrand “Twee taxibestuurders, albei 47 jaar oud, is op die toneel dood verklaar. Een van die ander bestuurders is ernstig beseer en na ‘n hospitaal geneem vir behandeling terwyl die vierde man nie beseer is nie.” Ngubane sê die motief vir die aanval is nog nie bekend en dat niemand nog in hegtenis geneem is in verband met die voorval nie. Hy sê die voorval word in die stadium nie met die vakbond Amcu se staking in die platinumbedryf verbind nie.